**অঞ্জন বিষ্ট** (নেপালি: अञ्जन विष्ट, ইংরেজি: Anjan Bista; জন্ম: ১৫ মে ১৯৮৮) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব ললিতপুর সিটি এবং নেপাল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।

২০১১–১২ মৌসুমে, নেপালি ফুটবল ক্লাব অখিল নেপাল ফুটবল সংঘের যুব পর্যায়ের হয়ে খেলার মাধ্যমে অঞ্জন ফুটবল জগতে প্রবেশ করেছেন এবং পরবর্তীকালে মারবেয়ার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, নেপালি ক্লাব নেপাল সশস্ত্র পুলিশ বাহিনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নেপাল সশস্ত্র পুলিশ বাহিনীর হয়ে ৩ মৌসুম অতিবাহিত করার পর ২০১৮–১৯ মৌসুমে তিনি মনাং মরস্যাংদিতে যোগদান করেছেন। ২০২১–২২ মৌসুমে, তিনি মনাং মরস্যাংদি হতে নেপালি ক্লাব ললিতপুর সিটিতে যোগদান করেছেন।

২০১৩ সালে, অঞ্জন নেপাল অনূর্ধ্ব-১৭ দলের হয়ে নেপালের বয়সভিত্তিক পর্যায়ে অভিষেক করেছিলেন। প্রায় এক বছর যাবত নেপালের বয়সভিত্তিক দলের হয়ে খেলার পর, তিনি ২০১৪ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ৪৬ ম্যাচে ৭টি গোল করেছেন।

প্রারম্ভিক জীবন
---------------

অঞ্জন বিষ্ট ১৯৮৮ সালের ১৫ই মে তারিখে নেপালের হেটৌড়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

ক্লাব ফুটবল
-----------

অঞ্জনের ফুটবল ক্যারিয়ার শুরু হয় আনফা একাডেমি এর যুবদলের হয়ে। তিনি ২০১১ থেকে ২০১৪ সাল পর্যন্ত দলটির হয়ে খেলেন। আহা রারা গোল্ড কাপ টুর্নামেন্টের ১২তম আসরে অঞ্জন আনফা একাডেমি দলের প্রতিনিধিত্ব করেন এবং নেপাল পুলিশ ক্লাব দলের বিপক্ষে ম্যাচে একটি গোল করেন। যদিও ম্যাচে অঞ্জনের দল আনফা একাডেমি পরাজিত হয়।

আনফা একাডেমি এর যুবদলে ৩ বছর খেলে অঞ্জন ২০১৫ দালে ২০১৫ নেপাল জাতীয় লীগ এর জন্য নেপাল এপিএফ ক্লাব দলে যোগ দেন। ওই টুর্নামেন্টেই সিনিয়র পর্যায়ে অঞ্জনের অভিষেক হয়। লীগের দ্বিতীয় রাউন্ডের মোরাং একাদশ এর বিপক্ষে ম্যাচে অঞ্জন নিজের ক্লাবের হয়ে প্রথম গোল করেন। ওই ম্যাচে এপিএফ ক্লাব দল ৪-১ ব্যবধানে জয়লাভ করে।

এপিএফ ক্লাবের হয়ে এক মৌসুম খেলে ২০১৬ সালে অঞ্জন স্পেনের দল মারবেলা ইউনাইটেড এফসি দলে যোগ দেন। ২০১৬ সালের ২৮ মার্চ এনইসি ফুটবল ক্লাব দলের বিপক্ষে ম্যাচে অঞ্জন তার দল মারবেলা এফসি এর হয়ে জয়সূচক একমাত্র গোলটি করেন এছাড়াও এএসসি ০৯ ডর্টমুন্ড দলের বিপক্ষে খেলায় অঞ্জন দারুণ খেলে নিজের দলের জয়ে অবদান রাখেন।

আন্তর্জাতিক ফুটবল
-----------------

অঞ্জন নেপাল অনূর্ধ্ব-১৭, নেপাল অনূর্ধ্ব-২০ এবং নেপাল অনূর্ধ্ব-২৩ দলের হয়ে খেলার মাধ্যমে নেপালের প্রতিনিধিত্ব করেছেন। নেপালের বয়সভিত্তিক দলের হয়ে তিনি ১৫ ম্যাচে অংশগ্রহণ করে ৯টি গোল করেছেন।

২০১৪ সালের ৩১শে অক্টোবর তারিখে, ২৬ বছর, ৫ মাস ও ১৬ দিন বয়সে, ডান পায়ে ফুটবল খেলায় পারদর্শী অঞ্জন ফিলিপাইনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৬২তম মিনিটে রক্ষণভাগের খেলোয়াড় সন্দিপ রায়ের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ফিলিপাইন ০–৩ গোলের ব্যবধানে জয়লাভ করেছিল। নেপালের হয়ে অভিষেকের বছরে অঞ্জন সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ৪ বছর, ১০ মাস ও ১০ দিন পর, নেপালের জার্সি গায়ে প্রথম গোলটি করেছেন; ২০১৯ সালের ১০ই সেপ্টেম্বর তারিখে, চীনা তাইপেইয়ের বিরুদ্ধে ম্যাচের ৩য় মিনিটে সুজল শ্রেষ্ঠের অ্যাসিস্ট হতে নেপালের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

ব্যক্তিগত জীবন
--------------

২০১৪ সালে ২০১৪ এএফসি অনূর্ধ্ব-১৬ চ্যাম্পিয়নশিপের পর জানা গিয়েছিল যে অঞ্জন গানের জগতে নাম লেখানোর পরিকল্পনা করছিলেন।

পরিসংখ্যান
----------

### আন্তর্জাতিক

*২৩ অক্টোবর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| নেপাল | ২০১৪ | ১ | ০ |
| ২০১৫ | ৬ | ০ |
| ২০১৬ | ৮ | ০ |
| ২০১৭ | ৬ | ০ |
| ২০১৮ | ৬ | ০ |
| ২০১৯ | ৬ | ২ |
| ২০২০ | ২ | ০ |
| ২০২১ | ১১ | ৫ |
| সর্বমোট | ৪৬ | ৭ |

তথ্যসূত্র
---------

1. ↑  "Prolific Nepal U17 Striker Anjan Karki Dreams To Play For Nepal National Team!"। *গোল নেপাল*। ১৪ অক্টোবর ২০১৪। সংগ্রহের তারিখ ৭ মার্চ ২০১৫।
2. ↑  "Friendly Nepal vs Philippines - Live Updates and Streaming Info"। *গিভমিগোল*। ১ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০১৪।
3. ↑  "Armed Police register difficult win over ANFA Academy in the opener"। *imagechannels.com*। ১৭ মার্চ ২০১৪। ৭ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১৪।
4. ↑  "RedBull National League: APF Thrash Morang XI To Register First Win"। *গোল নেপাল*। ২ ফেব্রুয়ারি ২০১৫। সংগ্রহের তারিখ ২ ফেব্রুয়ারি ২০১৫।
5. ↑  "Nepal International Anjan Bista Scores A Goal For Marbella United FC Against NEC Nijmegen"। *গোল নেপাল*। সংগ্রহের তারিখ ২০১৬-০৩-২৯।
6. ↑  "সংরক্ষণাগারভুক্ত অনুলিপি"। ৫ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১৭।
7. ↑  "Philippines - Nepal, Oct 31, 2014 - International Friendlies - Match sheet"। *Transfermarkt* (ইংরেজি ভাষায়)। ৩১ অক্টোবর ২০১৪। সংগ্রহের তারিখ ১৮ সেপ্টেম্বর ২০২১।
8. ↑  Strack-Zimmermann, Benjamin (৩১ অক্টোবর ২০১৪)। "Philippines vs. Nepal (3:0)"। *National Football Teams*। সংগ্রহের তারিখ ১৮ সেপ্টেম্বর ২০২১।
9. ↑  "Chinese Taipei (Taiwan) - Nepal, Sep 10, 2019 - World Cup qualification Asia - Match sheet"। *Transfermarkt* (ইংরেজি ভাষায়)। ১০ সেপ্টেম্বর ২০১৯। সংগ্রহের তারিখ ১৮ সেপ্টেম্বর ২০২১।
10. ↑  "Chinese Taipei vs. Nepal - 10 September 2019"। *Soccerway*। ১০ সেপ্টেম্বর ২০১৯। সংগ্রহের তারিখ ১৮ সেপ্টেম্বর ২০২১।
11. ↑  "Taiwan - Nepal 0:2 (WC Qualifiers Asia 2019-2021, 2. Round Group B)"। *worldfootball.net* (ইংরেজি ভাষায়)। ২৭ নভেম্বর ২০২০। সংগ্রহের তারিখ ১৮ সেপ্টেম্বর ২০২১।
12. ↑  "Nepal U-16 Striker Anjan Bista Turns Singer!"। *গোল নেপাল*। ৩০ সেপ্টেম্বর ২০১৪। সংগ্রহের তারিখ ৩১ অক্টোবর ২০১৪।
13. ↑  "Listen How Nepal U-16 Striker Anjan Bista Sings A Dashin Song For Nepalese Football Fans - VIDEO"। *গোল নেপাল*। ২ অক্টোবর ২০১৪। সংগ্রহের তারিখ ৩১ অক্টোবর ২০১৪।

বহিঃসংযোগ
---------

* সকারওয়েতে অঞ্জন বিষ্ট (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে অঞ্জন বিষ্ট (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে অঞ্জন বিষ্ট (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে অঞ্জন বিষ্ট (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে অঞ্জন বিষ্ট (ইংরেজি) উইকিউপাত্তে এটি সম্পাদনা করুন